section_heading: Povijest
paragraph_text: Klub je osnovan 26. svibnja 1946. godine pod imenom NK Borac, a krajem 90-ih godina 20. stoljeća je promijenio ime koje se zadržalo do danas. Već u godini osnutka u Nedelišću je organiziran fiskulturni slet, na kojem su sudjelovale nogometne ekipe Tekstilac i Sloboda iz Varaždina, Jedinstvo iz Čakovca, zatim iz Trnovca, Kuršanca, i dakako, NK Borac iz Nedelišća. Godine 1950. NK Borac uvršten je u redovno natjecanje Nogometnog podsaveza Varaždin - međimurska grupa. Tek godine 1951. kupljene su za sve igrače prve prave kopačke (utakmica sa Strahonincem i pobjeda od 5:1).